नरेगा में काम किया पूरा और भुगतान मिला कम
शाहपुरा | पंचायतसमिति की साधारण सभा की बैठक मंगलवार को प्रधान गोपाल गुर्जर की अध्यक्षता में हुई। इसमें जल स्वावलंबन, मनरेगा की वार्षिक कार्य योजना, स्वच्छता अभियान अभाव ग्रस्त गावों के लिए कार्य योजना बनाने पर चर्चा की गई। बैठक में कनेछन खुर्द सरपंच ओमप्रकाश गुर्जर ने कहा कि अधिकांश सरपंच पंचायत समिति की कार्यशैली से संतुष्ट नहीं है। महानरेगा कार्यों पर जेटीए मेट की मिलीभगत से काम हो रहा है। काम पूरा करने के बावजूद जेटीए जेईएन एमबी भरते हैं उसकी सरपंच को जानकारी तक नहीं दी जाती है।
उन्होंने आरोप लगाया कि उनके क्षेत्र में एक जैसे दो कार्यों का अलग-अलग दर से भुगतान किया गया। इस पर उप प्रधान बजरंग सिंह राणावत बोले, सरपंचों की समस्या जायज है। जेटीए जेईएन का रवैया जनप्रतिनिधियों के साथ ठीक नहीं है। नरेगा में एक काम पर लगे श्रमिकों को 140 रुपए भुगतान हुआ उसी नेचर के दूसरे काम पर लगे श्रमिकों द्वारा ज्यादा काम करने के बावजूद भुगतान मात्र 50 रुपए दिया गया। ऐसी ही समस्या प्रतापपुरा सरपंच रामधन जाट लसाडिय़ा सरपंच कमल कुमार जैन ने भी उठाई।
विकास अधिकारी ओमकारेश्वर शर्मा ने नरेगा के सहायक परियोजना अधिकारी जेटीए से जानकारी ली। इस पर उन्होंने बताया गया कि कार्यों की डिमांड पंचायत से आने पर मस्टररोल जारी कर दिए। राशि की कमी होने से ऐसा हुआ है। इस पर प्रधान गोपाल गुर्जर बोले, इसमें नरेगा कार्य पर काम करने वाले श्रमिक की क्या गलती है? उन्होंने जेटीए जेईएन को फटकार लगाते हुए कहा कि डिमांड से ज्यादा मस्टररोल जारी क्यों हुए, इन पर रोक लगाएं। गुर्जर ने यह आरोप लगाने वाले सरपंचों से कहा कि आप लिखित में शिकायत करें ताकि विशेष जांच कमेटी बनाई जाए। इस पर कनेछनखुर्द सरपंच ने पंचायत उप प्रधान ने तहनाल पंचायत के कार्यों की शिकायत दी।
ईंटमारिया सरपंच कैलाश शर्मा, ढीकोला सरपंच नारायण जाट ने कहा कि उनकी पंचायत में नरेगा के कार्यों का बकाया भुगतान नहीं मिला है। पंचायत समिति सदस्य जेपी शर्मा ने कहा कि फूलिया कलां में विवादित भूमि पर कार्य क्यों कराए जा रहे हैं। सरपंच पूर्णिमा पाराशर ने कहा कि ऐसा कुछ नहीं है। कुछ अतिक्रमण था जिसे हटा करा काम को शुरू कर दिया है। विकास अधिकारी शर्मा ने सभी ब्लॉक स्तरीय अधिकारियों से कहा कि वे नरेगा की कार्य योजना अगले तीन दिनों में प्रस्तुत कर दें। राशनकार्डों का कार्य भी प्राथमिकता से कराया जा रहा है।
hin_Deva hin_Deva hin_Deva hin_Deva hin_Deva